Diari Oficial de la Generalitat Valenciana


Sumari del DOGV 6420, del 20-12-2010 (2010/13649)

RESOLUCIÓ de 29 de novembre de 2010, de la Conselleria de Justícia i Administracions Públiques, per la qual es publica el resultat del curs realitzat, en execució de sentència, per Rosario Serra Mallol, d'adaptació del règim jurídic a la naturalesa del lloc de treball ocupat.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6420

Data del DOGV
:   20-12-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/13481


Data del document
:   29-11-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 de novembre de 2010, de la Conselleria de Justícia i Administracions Públiques, per la qual es publica el resultat del curs realitzat, en execució de sentència, per Rosario Serra Mallol, d'adaptació del règim jurídic a la naturalesa del lloc de treball ocupat.   
 [2010/13743]  
Per Orde de 20 de desembre de 2001, del conseller de Justícia i Administracions Públiques es van convocar els cursos d'adaptació del règim jurídic del personal laboral de l'administració del Govern Valencià que ocupava llocs de naturalesa funcionarial.  
Per Resolució de 25 de juny de 2002, de la, llavors, Direcció General de Funció Pública, es va publicar la llista definitiva d'admesos i exclosos als cursos d'adaptació. En la relació de persones admeses a la realització del curs de funcionarització en el grup A figurava inclosa l'aspirant Rosario Serra Mallol, la qual, no obstant això, no va concloure el procés d'adaptació per raons de salut.  
Formalitzada, en via jurisdiccional, la pretensió de la interessada de realització del curs corresponent per a la seua funcionarització en el grup A, el Tribunal Superior de Justícia de la Comunitat Valenciana, Sala Contenciosa Administrativa, Secció Segona, va dictar la Sentència 1331/2008, de 23 de desembre, estimatòria del recurs interposat.  
Impugnada en cassació la Sentència 1331/2008, el Tribunal Suprem, Sala Contenciosa Administrativa, Secció Primera, per la Interlocutòria de 29 d'octubre de 2009, es va pronunciar sobre el recurs especial i va acordar la seua inadmissió i decretar la fermesa de la sentència recaiguda en les interlocutòries originals.  
La Sentència 1331/2008, del Tribunal Superior de Justícia de la Comunitat Valenciana, acollint la pretensió de plena jurisdicció de la demandant, reconeix, en el seu pronunciament segon, "el dret de la recurrent a què per la Generalitat li facilite l'accés als cursos corresponents per a concloure el procés se funcionarització."  
Per Resolució d'esta Conselleria, de 2 de juny del 2010, es va declarar, en execució de la Sentència ferma 1331/2008, el dret de la Rosario Serra Mallol a participar en el curs del grup A, d'adaptació del règim jurídic a la naturalesa del lloc de treball ocupat.  
Acabat el curs de funcionarització, vist l'Acord de 22 d'octubre de 2010, de la Comissió Qualificadora, i de conformitat amb l'apartat sèptim de la Resolució de 2 de juny del 2010, d'esta Conselleria, així com amb l'article 8 de la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la naturalesa dels llocs que ocupa, resolc  
Primer  
Declarar, a proposta de la Comissió Qualificadora, que l'aspirant, Sra. Rosario Serra Mallol DNI 00776604, ha superat amb la qualificació Apte el curs del grup A, d'adaptació del seu règim jurídic a la naturalesa del lloc de treball ocupat.   
Segon  
L'aspirant proposada, tret que ja tinga acreditada en el Registre de Personal la titulació corresponent al grup i sector del lloc de treball, haurà de presentar davant de la Direcció General d'Administració Autonòmica, en el termini de vint dies hàbils comptats des de l'endemà a la publicació de la present Resolució en el DOCV, la fotocòpia compulsada de la titulació exigida per a poder exercir el lloc de treball en el qual adquirix la condició de funcionària.  
Tercer  
Si dins del termini establit, i excepte casos de força major, l'aspirant no presentara la documentació acreditativa o d'esta es deduïra que no té els requisits exigits, no podrà ser nomenada funcionària de carrera de la Generalitat.  
Quart  
Contra la present Resolució, podrà promoure's, per les parts legitimades, incident d'execució de sentència, davant de la la Sala Contenciosa Administrativa, del Tribunal Superior de Justícia de la Comunitat Valenciana, de conformitat amb el que disposa l'article 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
València, 29 de novembre de 2010.- El vicepresident segon del Consell i conseller d'Economia, Hisenda i Ocupació (p.d. Resolució de 30 de juliol del 2010. DOCV de 02.08.2010): Gerardo Camps Devesa.